**Z Á P I S N I C A**

**zo zasadnutia komisie dopravy, verejného poriadku a požiarnej ochrany**

**v Šamoríne dňa 04. 05. 2022**

**Prítomní členovia komisie:** Ing. arch. Tamás Jávorka (predseda komisie), Lajos Ürge, Ing. Róbert Hatos, Imre Fehér, Ladislav Czafik, Zoltán Faragó.

**Pozvaní hostia:** Ing. László Tóth.

**Ďalší prítomný:** -

Predseda komisie po privítaní všetkých prítomných otvoril rokovanie s nasledovným **programom:**

1. Úvod
2. Investičný zámer LIDL, Senecká cesta,
3. Nabíjacie stanice pre elektromobilitu,
4. Návrhy projektov organizácie dopravy – riešenie chodcov na Dunajskej ulici na základe žiadosti ZŠ Mateja Bela, jednosmerka pri Mestskom Majeri 23, cyklopruhy na Čilistovskej ulici, zmena parkovania na Mliečňanskej ulici na základe žiadosti obyvateľov,
5. Stojany na bicykle v centre mesta v rátane žiadosti p. Andrássyho o umiestnenie stojanov na bicykle.
6. Žiadosť MŠ Gazdovský rad o vyhradenie parkovacích miest,
7. Projekt cyklocesty na Rybárskej ulici – definitívne opravený projekt pre ÚR,
8. rôzne

**K bodu 2)**

Komisia k predloženému projektu odporúča nasledovné:

- Preložka autobusovej zastávky - **treba ešte doplniť prístrešky 3m x 1,8m** na oboch stranách cesty. Umiestnenie autobusových zastávok musí rešpektovať jestvujúce vjazdy a výjazdy z pozemkov.

- Navrhnuté dopravné pripojenie areálu musí byť navrhnuté tak, aby **bez obmedzenia rešpektovalo jestvujúce vjazdy a výjazdy** na druhej strane cesty aj pre nákladné vozidlá (kamióny) a na všetky smery.

- **Dopravno kapacitné posúdenie** urobiť aj pre najbližšie križovatky: Senecká - Priemyselná - ul. Vicenzy a taktiež pre okružnú križovatku Bratislavská - Senecká - Veterná a v zmysle výsledkov DKP zohľadniť vplyv investičného zámeru na tieto križovatky.

- Vybudovaním obchodného centra sa dá očakávať zvýšená intenzita cyklistov a chodcov na Seneckej ceste, preto požadujeme **riešiť cyklodopravu na Seneckej ceste od Priemyselnej ulice po Bratislavskú cestu** v zmysle ÚP a cyklistickej koncepcie mesta Šamorín. Predložiť variantné riešenia: 1.  rozšírenie jestvujúceho chodníka pre združený chodník, 2. vyznačenie cyklopruhu po okraji cesty (podobne ako to je riešené v Dun. Strede).

-  V úseku medzi plánovaným napojením areálu LIDL a jestvujúcou okružnou križovatkou **riešiť aspoň jedno osvetlené miesto na prechod pre chodcov -** v zmysle novej vyhlášky 30/2020.

**K bodu 3)**

Predseda komisie prezentoval možné pozície E-nabíjacích staníc, ktoré skonzultoval s pracovníkom ZSE. Informácie, ktoré zazneli na zasadnutí: V rámci dotačného systému „Plán obnovy“ okresné mesto DS dostane financie z VÚC na vybudovanie 20 nabíjacích staníc. Výzva by sa mala objaviť v septembri. Politické vedenie mesta by preto malo iniciovať rokovania s primátorom DS, aby sa niekoľko staníc vybudovalo aj v našom meste. Navrhované pozície: na parkovisku Jednota COOP, Hlavná ul. Pracovníčka MsÚ L. Fašanga referovala o tzv. koncepcií SMART city VÚC Trnava, ku ktorej sa pripojilo aj naše mesto. Koncepcia sa tento rok vytvorí. S VÚC komunikuje L. Fašanga. Komisia odporúča: požiadavky mesta Šamorín v rámci „Smart city“ konzultovať s komisiu dopravy a referátom dopravy, stojiská pre nabíjacie stanice vyhradiť s časovým obmedzením.

Komisia odporúča umožniť vyhradené parkovanie s nabíjacou stanicou pre elektrické autá s časovým obmedzením parkovania.

**K bodu 4)**

R. Hatos predstavil projekty organizácie dopravy.

Pripomienky členov komisie.

Z. Faragó: Mesto by malo pripraviť edukačné video o tom, aby chodci nepoužívali cyklocestu, komisia ŽP by mala prerokovať osud tují pri cykloceste pred ZŠ Mateja Bela.

Komisia podporuje vyššie popísaný návrh, podporuje predložené projekty organizácie dopravy a zriadenie priechodu chodcov na Školskej ulici.

**K bodu 5)**

Predseda komisie predstavila koncepciu na rozmiestnenie cyklostojanov na Hlavnej ulici. Komisia podporuje predložený návrh ale pred budovou Koruny odporúča vhodnejšie miesto, ktoré nebude zavádzať pri spoločenských podujatiach.

**K bodu 6)**

Komisia neodporúča vyhovieť žiadosti o vyhradenie parkovacích miest pre MŠ na Gazdovskom rade a odporúča v súvislosti s touto žiadosťou postupovať rovnako ako v prípade ostatných verejných inštitúcií, bez umožnenia výnimiek.

**K bodu 7)**

Komisia podporuje predstavený projekt cyklotrasy na Rybárskej ulici a odporúča postupovať v jeho realizácií.

**K bodu 8)**

Rôzne:

Vedúci referátu dopravy referoval o problémoch štátnej cesty III/1375 vedúcej cez Šámot a o vykonanej obhliadke v prítomnosti predstaviteľov Správy a údržby ciest DS a ODI DS, ktorá sa konala kvôli sťažnostiam obyvateľov na neznesiteľný hluk a vibrácie od dopravy. Záverom obhliadky bolo, že parametre cesty III/1375 vedúcej od R7 cez Šámot nevyhovejú súčasnej nákladnej doprave, ktorá prechádza cez túto úzku ulicu (za 5 minút prešli 3 kamióny cez ulicu) a prítomní sa zhodli, že krátkodobé riešenie je uzavretie ulice pred nákladnou dopravou. Dlhodobým riešením bude výstavba obchádzky v zmysle územného plánu mesta (ZaD4.26). Nakoľko cesta III/1375 je vo vlastníctve VÚC Trnava a jej preložka je v kompetencií kraja, komisia odporúča začať rokovania s VÚC na preloženie štátnej cesty mimo zastavaného územia Šámot.

V súvislosti s týmto bodom Ľ. Ürge pripomenul, že hasiči opäť mali zásah v križovatke II/503 – III/1375 - R7. Veľmi nebezpečná križovatka. L. Tóth informoval komisiu o tom, že štátne orgány (okres) mali prísľub na osadenie ďalších dopravných značiek, len situáciu komplikuje, že most do dňešného dňa kvôli technickým problémom VÚC neprevzal.

Zapísal: Ing. Tóth László

Predseda: Ing. arch. Tomáš Jávorka